Babelscape/SREDFM huggingface dataset:
Ρέμον Λέβι

Ο Ρέμον Λέβι (Raymond Loewy, 5 Νοεμβρίου 1893 - 14 Ιουλίου 1986) ήταν ένας από τους πιο γνωστούς βιομηχανικούς σχεδιαστές του 20ού αιώνα. 

Γεννήθηκε στο Παρίσι το 1893, έζησε το μεγαλύτερο διάστημα της επαγγελματικής σταδιοδρομίας του στις Ηνωμένες Πολιτείες, όπου επηρέασε σημαντικά πτυχές του αμερικανικού τρόπου ζωής. Ο Λέβι έγινε Αμερικανός πολίτης το 1938. Παντρεύτηκε την Viola Erickson το 1948 και είχαν μια κόρη, την Laurence. Υπηρέτησε στον γαλλικό στρατό κατά τη διάρκεια του Α' παγκοσμίου πολέμου. Tο 1919, επιβιβάστηκε σε ένα πλοίο για την Αμερική, με σαράντα δολάρια στην τσέπη του. 

Το πρώτο αντικείμενο που σχεδίασε ήταν μια μηχανή αναπαραγωγής της Gestetner το 1929. Ακολούθησαν εργασίες για την Westinghouse και την Hupp Motor Company. Αργότερα κάλεσε τη σύμβαση Hupp "αρχή του βιομηχανικού σχεδίασμου ως επάγγελμα," εξηγώντας ότι ήταν "η πρώτη φορά που μια μεγάλη εταιρία δέχτηκε την ιδέα να πάρει εξωτερικές συμβουλές στην ανάπτυξη των προϊόντων τους." Η σύμβαση Hupp χαραξε επίσης την αρχή της μακροχρόνια συνεργασία του Λέβι με αμερικανικές αυτοκινητοβιομηχανίες. Η σχεδίαση του ψυγείου Coldspot με μια λευκή οργανική γραμμή, είχε μεγάλη οικονομική επιτυχία, και έγινε το πρωτότυπο ενός ψυγείου μέχρι την δεκαετία του 1950. 

Στη δεκαετία του 1930, άρχισε η μακροχρόνια και παραγωγική σχέση του με την αυτοκινητοβιομηχανία Studebaker, κατά τη διάρκεια της μεγάλης οικονομικής κρίσης. παράλληλα στην εργασία του σαν βιομηχανικός σχεδιαστής εργάστηκε και σαν γραφίστας για τους πελάτες του.

Aκόμη και σήμερα πολλές εταιρίες φέρουνε την "ταυτοτοτα" του Λέβι, π.χ. τα τσιγάρα Lucky Strike πωλούνται στο κουτί που σχεδίασε το 1941.


Λεβι Ρεμον
Αλφόνσους Λιγκουόρι

Ο Αλφόνσους Λιγκουόρι ("Alfonso Maria de' Liguori", 27 Σεπτεμβρίου 1696 - 1 Αυγούστου 1787) ήταν Ιταλός επίσκοπος, μουσικός, συγγραφέας, ζωγράφος και καλλιτέχνης. Ίδρυσε το ρωμαιοκαθολικό τάγμα Congregatio Sanctissimi Redemptoris. Αγιοποιήθηκε το 1839 από τον Πάπα Γρηγόριο ΙΣΤ΄ και ανακηρύχθηκε ιατρός της Εκκλησίας το 1871 από τον Πίο Θ΄.
Τάταροι

250 px|right|thumb|Χαρακτηριστική ενδυμασία Τατάρου του 19ου αιώνα

Η ονομασία Τάταροι είναι περιληπτική εθνική ονομασία, η οποία περιγράφει μια ομάδα τουρανικών λαών της νότιας Ρωσίας. Ακριβέστερα χρησιμοποιείται για τα φύλα μογγολικής - τουρκικής προέλευσης που εγκαταστάθηκαν πέριξ του Βόλγα και των νοτίων Ουραλίων κατά τα ύστερα μεσαιωνικά χρόνια. Συμπεριλαμβάνει επίσης τους αρχαιότερους Βουλγάρους του Βόλγα - πιθανότατα μάλιστα αυτοί να είναι οι περισσότεροι. 

Οι Τάταροι μιλούν την Ταταρική Γλώσσα, η οποία ανήκει στην οικογένεια των τουρκικών γλωσσών. Οι Τάταροι είναι μουσουλμάνοι σουνίτες, εκτός από λίγους που είναι χριστιανοί ορθόδοξοι, καθώς οι πρόγονοί τους βαπτίσθηκαν τον 16ο και 17ο αιώνα. Είναι επίσης αυτοί που εισήγαγαν στη Ρωσία το εθνικό της όργανο, τη μπαλαλάικα.

Παλαιότερα Τάταροι αποκαλούνταν από τους Ρώσους όλοι οι Μογγόλοι, από το όνομα Τατά - μία από τις αρχαίες μογγολικές φυλές, από την οποία καταγόταν ο Τζένγκις Χαν. Αργότερα ο όρος χρησιμοποιήθηκε καταχρηστικά για να περιγράψει όλα τα μογγολικά ή τουρκικά ή ισλαμικά φύλα της Ρωσίας (π.χ. Πετσενέγοι, Τσετσένοι, Μπασκίροι).
Τζέιμς Μέισον

Ο Τζέιμς Μέισον ("James Neville Mason", 15 Μαΐου 1909 - 27 Ιουλίου 1984) ήταν Άγγλος ηθοποιός του θεάτρου και του κινηματογράφου. 

Γεννήθηκε στο Χάντερσφιλντ του Γιορκσάιρ. Η καριέρα του ξεκίνησε από το θέατρο το 1931, και σε πολύ μικρό χρονικό διάστημα έγινε διάσημος. Μετά τις πρώτες θεατρικές του επιτυχίες άρχισε να ασχολείται κυρίως με το σινεμά, όπου επίσης σημείωσε επιτυχίες. Το 1949 γύρισε το "Caught", πρώτη του ταινία με την οποία άρχισε την καριέρα του στο Χόλιγουντ. Ήταν τρεις φορές υποψήφιος για Όσκαρ, χωρίς όμως να καταφέρει να κερδίσει κανένα. Μεγαλύτερες κινηματογραφικές επιτυχίες του θεωρούνται οι ερμηνείες του στις ταινίες: "Απόκληρος της κοινωνίας" (Odd Man Out, 1947), "Υπόθεση Κικέρων" (5 Fingers, 1952), "Ιούλιος Καίσαρ" (Julius Caesar, 1953), "Λολίτα" (Lolita, 1962), "Μάγερλινγκ" (Mayerling, 1968). Την καλύτερη όμως ερμηνεία του την έδωσε στο θέατρο, στο έργο "Οιδίπους Τύραννος" (1957), σε σκηνοθεσία Τάιρον Γκάθρι, που παρουσιάστηκε στο καναδέζικο φεστιβάλ του Στράντφορντ. Πέθανε από καρδιακή προσβολή στη Λωζάννη της Ελβετίας.
Αλφόνς Αλιμί

Ο Αλφόνς Αλιμί (Alphonse Halimi, 18 Φεβρουαρίου 1932 — 12 Νοεμβρίου 2006) ήταν Γάλλος πυγμάχος, παγκόσμιος πρωταθλητής από το 1957 έως το 1959, που έμεινε γνωστός ως «Ο Μικρός Τρόμος».

Γεννήθηκε στην Αλγερία και είχε 12 αδέρφια. Στα 12 του άρχισε να δουλεύει ως μαθητευόμενος ράφτης, καθώς είχε φύγει από το σπίτι και ζούσε στους δρόμους σε μια χώρα κατεστραμμένη από τον πόλεμο. Αρχικά ασχολήθηκε με την κολύμβηση. Τον κέρδισε όμως η πυγμαχία και το 1953 κέρδισε το πρώτο του πρωτάθλημα Γαλλίας στην κατηγορία του πετεινού, επίτευγμα που θα επαναλάβει και τα έτη 1954 και 1955. Την 1 Απριλίου 1957, ο Halimi αναδείχθηκε παγκόσμιος πρωταθλητής στην κατηγορία του στο Παρίσι, με νίκη επί του Ιταλού κωφάλαλου μποξέρ Mάριο ντ' Αγκάτα. Το Νοέμβριο του 1957, ο Αλιμί κατέκτησε τον ενιαίο τίτλο στο Λος Άντζελες, μαζί με το ποσό των πενήντα χιλιάδων δολαρίων. Νίκησε το Raul Macias (Ratón) και το 1959, 1960 και 1962 κατέκτησε και τον ευρωπαϊκό τίτλο. Το 1959 έχασε τον τίτλο του από τον Jose Bercerra, στο Λος Άντζελες. Τιμήθηκε από τον Πρόεδρο της Γαλλίας με το Μετάλλιο της Λεγεώνας της Τιμής. Τα τελευταία χρόνια της καριέρας του τα πέρασε ως προπονητής στη Γαλλία. Πέθανε υποκύπτοντας στη νόσο του Αλτσχάιμερ, το 2006.
Νίκος Ευαγγελάτος

Ο Νίκος Ευαγγελάτος (Αθήνα, 3 Απριλίου 1967) είναι Έλληνας δημοσιογράφος.
Ανδρέας Μαλανδρίνος

Ο Ανδρέας Μαλανδρίνος (Ελλάδα, 14 Νοεμβρίου 1888 - Σάρρεϋ, Αγγλία, 11 Ιουλίου 1970) ήταν Έλληνας ηθοποιός από τη Μακεδονία, ο οποίος έκανε καριέρα στον βρετανικό κινηματογράφο.
15ος αιώνας π.Χ.

3η χιλιετία π.Χ. | 2η χιλιετία π.Χ. | 1η χιλιετία π.Χ.<br>
17ος αιώνας π.Χ.| 16ος αιώνας π.Χ. | 15ος αιώνας π.Χ. | 14ος αιώνας π.Χ. | 13ος αιώνας π.Χ. 

Ο 15ος αιώνας π.Χ. αρχίζει με το έτος 1500 π.Χ. και τελειώνει στις 31 Δεκεμβρίου του έτους 1401 π.Χ.
Τατιάνα Στεφανίδου

Η Τατιάνα Στεφανίδου (Αθήνα, 18 Απριλίου 1970) είναι Ελληνίδα δημοσιογράφος και παρουσιάστρια. 

Κατάγεται από τη Φτελιά Δράμας. Γεννήθηκε στις 18 Απριλίου 1970 στην Αθήνα από τους Άννα και Μίμη Στεφανίδη, ενώ έχει κι έναν αδελφό, τον Δημήτρη. Αποφοίτησε από το Αρσάκειο και έπειτα ακολούθησε σπουδές χορού στο Σχολή Τεχνών του Αμβούργου. Επιστρέφοντας στην Ελλάδα, φοίτησε στο τμήμα δημοσιογραφίας του ANT1 MediaLab.
Μικρασιατική Καταστροφή

thumb|Θύματα στην προκυμαία της Σμύρνης

Ο όρος Μικρασιατική Καταστροφή είναι όρος που έχει υιοθετηθεί από την ελληνική ιστοριογραφία για να περιγράψει τα αποτελέσματα της Μικρασιατικής Εκστρατείας στην Ελλάδα και στον ελληνισμό γενικότερα.

Συγκεκριμένα αναφέρεται στο τέλος του ελληνοτουρκικού πολέμου του 1919-22, τη φυγή από την Τουρκία της ελληνικής διοίκησης, που είχε εγκατασταθεί στα δυτικά μικρασιατικά παράλια, κατά τη Συνθήκη των Σεβρών, όπως και την σχεδόν άτακτη υποχώρηση του ελληνικού στρατού μετά την κατάρρευση του μετώπου και τη γενικευμένη πλέον εκδίωξη και εξόντωση μεγάλου μέρους του ελληνικού και χριστιανικού πληθυσμού από τη Μικρά Ασία.

Ο πλήρης απολογισμός της καταστροφής αυτής που συντελέσθηκε ιστορικά σε δύο περιόδους, (αμφότερες τετραετίες), 1914-1918 και 1920-1924 είναι πράγματι πολύ δύσκολος. Οι αρπαγές και οι λεηλασίες σπιτιών και περιουσιών, οι γεωργικές και κτηνοτροφικές καταστροφές, το γκρέμισμα σχολείων, ναών και άλλων ευαγών ιδρυμάτων, η καταστροφή βιοτεχνικών και βιομηχανικών επιχειρήσεων, με τον παράλληλο ευτελισμό κάθε ανθρώπινης αξιοπρέπειας στον οποίο περιλαμβάνονταν βασανισμοί αιχμαλώτων, ακρωτηριασμοί, θανάτωση βρεφών, βιασμοί, η ηθική οδύνη υπό το κλίμα του τρόμου και της απειλής του θανάτου, αλλά και ατέλειωτες πορείες στα περιώνυμα "τάγματα εργασίας", με άγνωστο αριθμό ανθρώπων που χάθηκαν σ'αυτά, οι απαγχονισμοί, τα δημόσια λυντσαρίσματα, καθώς και οι εκτελέσεις με αποφάσεις των τουρκικών "Δικαστηρίων της Ανεξαρτησίας" δεν έχουν μέχρι σήμερα ερευνηθεί πλήρως.
Τζακ Πάλανς

Ο Τζακ Πάλανς (18 Φεβρουαρίου 1919- 10 Νοεμβρίου 2006) ήταν Αμερικανός ηθοποιός. Γεννήθηκε στην Πενσιλβάνια ως "Vladimir Palanuik" και ήταν ουκρανικής καταγωγής. Κέρδισε το Όσκαρ β΄ αντρικού ρόλου το 1991 για το ρόλο του στην ταινία "Τι έκανες μπαμπά στην άγρια δύση;" "(City Slickers)".
Στη δεκαετία του ' 80 ο Πάλανς, μαζί με την κόρη του Χόλλυ Πάλανς ("Holly Palance"), ήταν οικοδεσπότης του τηλεοπτικού προγράμματος 
"Ripley's Believe It or Not!".
Άρης Βλαχόπουλος

Ο Άρης Βλαχόπουλος (Κωνσταντινούπολη, 1905 - Αθήνα, 23 Νοεμβρίου 1983) ήταν Έλληνας ηθοποιός. Ξεκίνησε την καριέρα του από το Θέατρο Κοτοπούλη (1923-45). Από το 1946 εργάστηκε στο Εθνικό Θέατρο ερμηνεύοντας ρόλους σε έργα όπως "Αχαρνής", "Το μυστικό της κοντέσσας Βαλέραινας", "Ερρίκος Δ' ", "Η στρίγγλα που έγινε αρνάκι" και άλλα.
Φιλίπ Νουαρέ

Ο Φιλίπ Νουαρέ (Philippe Noiret, Λιλ, 1 Οκτωβρίου 1930 – 23 Νοεμβρίου 2006) ήταν Γάλλος ηθοποιός του θεάτρου και του κινηματογράφου. Ξεκίνησε την καριέρα του το 1956 στον κινηματογράφο και έκτοτε πρωταγωνίστησε σε πληθώρα ταινιών. Βραβεύτηκε δύο φορές με το βραβείο Σεζάρ.
Καρλ Μπαρκς

Ο Καρλ Μπαρκς, υπογράφοντας ένα έργο του στη [[Φινλανδία]], τον Ιούνιο του [[1994]].Ο Καρλ Μπαρκς ("Carl Barks", 27 Μαρτίου 1901 - 25 Αυγούστου 2000) ήταν σεναριογράφος και σχεδιαστής κόμικς, από το 1920 μέχρι το 1966. Μέχρι σήμερα θεωρείται ο κορυφαίος δημιουργός ιστοριών ηρώων του Ντίσνεϋ, κυρίως του Σκρουτζ Μακ Ντακ, του Ντόναλντ Ντακ και των Χιούη, Λιούη και Ντιούη Ντακ. Γεννήθηκε στις 27 Μαρτίου 1901 και πέθανε σε ηλικία 99 ετών, στις 25 Αυγούστου 2000.
Μάτζικα Ντε Σπελ

Η Μάτζικα Ντε Σπελ (αγγλ. Magica De Spell) είναι φανταστικός χαρακτήρας της "Ντίσνεϋ". Δημιουργήθηκε από τον Καρλ Μπαρκς το 1961 και έκτοτε έχει εμφανιστεί σε πολλές ιστορίες κόμικς και σε κινούμενα σχέδια.
Άνδεις

right|thumb|250px|Οι Άνδεις στα σύνορα Χιλής-Αργεντινής
right|thumb|250px|Ο κώνος της Αρίτα στην βορειοδυτική αργεντίνικη πολιτεία Σάλτα.
Οι Άνδεις (από τη λέξη της γλώσσας Κέτσουα: Anti(s) = «υψηλή κορυφή») είναι η μακρύτερη οροσειρά της Γης. Καταλαμβάνει σχεδόν ολόκληρη τη δυτική ακτή της Νότιας Αμερικής, με γενική κατεύθυνση βορρά-νότου. Το μήκος τους φθάνει τα 7.000 χιλιόμετρα και το πλάτος τους υπερβαίνει σε κάποια γεωγραφικά πλάτη τα 500 χιλιόμετρα, με το φαρδύτερο μέρος μεταξύ των παραλλήλων 18° και 20° νότιου πλάτους. Τα υψίπεδα των Άνδεων δημιουργήθηκαν όταν η τεκτονική πλάκα Νάσκα ολίσθησε κάτω από την Νοτιοαμερικάνικη πλάκα. Τα βουνά των Άνδεων εκτείνονται σε επτά χώρες: Την Αργεντινή, τη Βενεζουέλα, τη Βολιβία, τον Ισημερινό, την Κολομβία, το Περού και τη Χιλή. Μάλιστα κάποιες από αυτές, κυρίως το Περού και η Βολιβία, είναι γνωστές ως «κράτη των Άνδεων».
Siemens

Η Siemens AG () είναι εταιρεία κατασκευής ηλεκτρικών, ηλεκτρονικών και μηχανολογικών προϊόντων και συσκευών, η οποία ιδρύθηκε από τον Βέρνερ φον Ζήμενς (Werner von Siemens) το 1847 στο Βερολίνο. Σήμερα έχει την έδρα της στο Μόναχο και δραστηριοποιείται στους τομείς των τηλεπικοινωνιών, της ενέργειας, των οικιακών ηλεκτρικών συσκευών και στην πληροφορική. Είναι η δεύτερη μεγαλύτερη σε αριθμό απασχολούμενων ευρωπαϊκή εταιρεία με 447.000 υπαλλήλους παγκοσμίως (στοιχεία 2001) σε 190 χώρες εκ των οποίων 36% στην Γερμανία. Κατατάσσεται εικοστή δεύτερη στην Ευρώπη σε συνολική αξία ενεργητικού (67,9 δισεκατομμύρια ευρώ το 2008) με ετήσιο κύκλο εργασιών της τάξης των 76,6 δισεκατομμύρια ευρώ για το 2009. Το 2016 επανήλθε στην επιφάνεια το σκάνδαλο της Siemens Hellas επί προεδρίας της Νέας Δημοκρατίας.

Επίσης, η Siemens, ήταν υποκατασκευάστρια εταιρία στα τρένα του ΟΣΕ και του ΗΣΑΠ. Ήταν η κύρια πρώτη βοηθός των Ναυπηγείων Σκαραμαγκά. (Η 2η ήταν η Bombardier Transportation).
Επαρχία Φυλλίδας

Το [[λιοντάρι]] της [[Αμφίπολη]]ς.
Το φαράγγι του [[Αγγίτης ποταμός|ποταμού Αγγίτη]] στο [[Σπήλαιο Αλιστράτης]].
Γέφυρα του Αγγίτη στην [[Αλιστράτη]] 
H Φυλλίδα ήταν μια από τις τέσσερις επαρχίες του Νομού Σερρών μέχρι το 1997. Βρισκόταν στο ανατολικό άκρο των Σερρών, ανάμεσα στο Μενοίκιο και το Παγγαίο όρος. Πρωτεύουσα της επαρχίας ήταν η Νέα Ζίχνη (2.421 κάτ.). Σύμφωνα με την τελευταία απογραφή (2001) ο μεγαλύτερος οικισμός είναι η Αλιστράτη (2.764 κατ.) ακολουθούμενος από το Ροδολίβος (2.552 κατ.). Άλλοι μεγάλοι οικισμοί είναι οι Πρώτη
(1.855 κατ.), Παλαιοκώμη (1.750 κατ.), Γάζωρος (1.666 κατ.), Δραβήσκος (1.660 κατ.) και Νέα Μπάφρα (1.004 κατ.).

Έλαβε το όνομά της από την αρχαία Φυλλίδα, που αποτελούσε τμήμα της ευρύτερης αρχαίας φυλετικής περιοχής της Ηδωνίδας, η οποία εκτεινόταν ανατολικά ως τον ποταμό Νέστο. Κατά τη μυθολογία, η Φυλλίδα ήταν ντόπια βασιλοπούλα που είχε δώσει για προίκα στο γιο του Θησέα την περιοχή αυτή. 

Συνόρευε στα ανατολικά με τον νομό της Καβάλας και ήταν η μόνη επαρχία στον νομό που βρέχεται από θάλασσα. Η Επαρχία Φυλλίδας από το 2011 με το σχέδιο Καλλικράτης, έχει αποσπαστεί σε δύο δήμους: τον δήμους Νέας Ζίχνης και Αμφίπολης (με έδρα το Ροδολίβος).
Ρόμπερτ Όλτμαν

Ο Ρόμπερτ Όλτμαν ("Robert Bernard Altman", 20 Φεβρουαρίου 1925 - 20 Νοεμβρίου 2006) ήταν Αμερικανός σκηνοθέτης. Γύρισε ταινίες με σατιρική και καυστική διάθεση για πολλές πλευρές της αμερικάνικης ζωής και κουλτούρας, όπως "M*A*S*H" (1970), "Νάσβιλ" (1975), "Ένα τέλειο ζευγάρι" (1980), "Streamers" (1983), "Oμαδική θεραπεία" (1986), "Pret-a-porter" (1994). Το 1975 η ταινία "Νάσβιλ" κέρδισε Όσκαρ καλύτερου τραγουδιού. Οι ταινίες του "M*A*S*H" και "Νάσβιλ" επιλέχθησαν για αρχειοθέτηση από την National Film Registry.

Η ταινία "MASH" κέρδισε το Χρυσό Φοίνικα στις Κάννες, όταν προβλήθηκε το 1970. Ο Όλτμαν έχει κερδίσει επίσης τη Χρυσή Άρκτο στο φεστιβάλ του Βερολίνου για την ταινία "Buffalo Bill and the Indians" και το Χρυσό Λιοντάρι στο φεστιβάλ της Βενετίας. Ήταν υποψήφιος για βραβείο Όσκαρ καλύτερης σκηνοθεσίας τέσσερις φορές για τις ταινίες "MASH", "Ο παίκτης", "Στιγμιότυπα" και "Έγκλημα στο Γκόσφορντ Παρκ" και δύο φορές (ως παραγωγός) για βραβείο Όσκαρ καλύτερης ταινίας με το "Νάσβιλ" το 1976 και "Έγκλημα στο Γκόσφορντ Παρκ" το 2002.

Το 2006 απέκτησε το δικό του αστέρι στη Λεωφόρο της Δόξας στο Χόλυγουντ, αλλά έφυγε και από τη ζωή σε ηλικία 81 ετών.
Μινγκατσεβίρ

Η Μινγκατσεβίρ (αζερικά: Mingəçevir) είναι η 4η μεγαλύτερη πόλη του Αζερμπαϊτζάν. Έχει πληθυσμό περίπου 100.000 κατοίκους. Βρίσκεται στις όχθες του ποταμού Κύρου, o οποίος είναι ο μεγαλύτερος ποταμός της χώρας.

Η περιοχή έχει κατοικηθεί εδώ και χιλιάδες χρόνια, αλλά η σημερινή πόλη ιδρύθηκε το 1948, εν μέρει από Γερμανούς στρατιώτες που κρατήθηκαν αιχμάλωτοι κατά τη διάρκεια του Β' Παγκοσμίου Πολέμου. Η Μινγκατσεβίρ φιλοξενεί επίσης το Πολυτεχνικό Ινστιτούτο Μινγκατσεβίρ. Η πόλη αποτελεί διοικητικό τμήμα του Αζερμπαϊτζάν.
Διάκριση σημαίας

Ο όρος Διάκριση σημαίας (flag discrimination) αποτελεί διεθνή ναυτιλιακό όρο.

Σύμφωνα με ορισμό που έχει δοθεί από τον ΟΟΣΑ: Ως "Διάκριση σημαίας" χαρακτηρίζεται κάθε πράξη εκ μέρους οποιουδήποτε κράτους, που περιορίζει την ελευθερία του εμπορίου και η οποία έχει σαν συνέπεια να μη μπορεί να γίνει ελεύθερη επιλογή πλοίου με το οποίο θα μπορούσε να μεταφερθεί ένα εμπόρευμα ή φορτίο από τον φορτωτή, που δικαιούται σ΄ αυτό, αλλά μετά από κρατική παρέμβαση τα εμπορεύματα υποχρεωτικά να φορτώνονται μόνο σε πλοία που φέρουν τη σημαία του κράτους.

Τα μέτρα διάκρισης σημαίας διακρίνονται σε "άμεσα" και σε "έμεσα".

Α. Άμεσα μέτρα διάκρισης σημαίας: Αυτά διακρίνονται σε τρεις επιμέρους κατηγορίες:
# Στα "καθ΄ ολοκληρίαν": Που υπαγορεύουν υποχρεωτική φόρτωση μόνο με πλοία της σημαίας του κράτους.
# Στα "φίφτυ-φίφτυ": (δηλαδή ανά 50%) Που μετά από διμερείς συμβάσεις η κατανομή των φορτώσεων είναι 50% του φορτίου υποχρεωτικά σε πλοία σημαίας του κράτους και το υπόλοιπο 50% σε ελεύθερη επιλογή πλοίων, και
# Στα "φόρτυ-φόρτυ-τουέντυ" (δηλαδή 40%-40%-20%) όπου στα πλοία της κάθε συμβαλλόμενης Χώρας φορτώνονται ανά 40% εκ του συνόλου του εμπορεύματος και το υπόλοιπο 20% αυτού σε ελεύθερη επιλογή πλοίων.

Β. Έμμεσα μέτρα διάκρισης σημαίας: Που αφορούν ιδιαίτερα οικονομικά κυρίως μέτρα όπως χορήγηση αδειών εισαγωγής ή εξαγωγής αγαθών, (υπό τον όρο της μεταφοράς τους με πλοία σημαίας του κράτους), χορήγηση κρατικών πιστώσεων, (σε περιπτώσεις χρησιμοποίησης αυτών των πλοίων), παροχές άλλων προνομίων ή απαλλαγών (υπό ίδια παραπάνω περίπτωση) κ. ά.

Γεγονός πάντως είναι πως η πολιτική αυτή, της διάκρισης σημαίας, έχει ως συνέπεια να νοθεύεται ο ελεύθερος ναυτιλιακός ανταγωνισμός γι΄ αυτό και έχει καταδικασθεί κατ΄ επανάληψη από τον ΟΟΣΑ καθώς και από τις παραδοσιακές ναυτιλιακές Xώρες (μεταξύ των οποίων και η Ελλάδα).

Σήμερα (κατά περιπτώσεις) διάκριση σημαίας εφαρμόζουν οι ΗΠΑ, κράτη της Λατινικής Αμερικής, όπως η Βραζιλία, η Αργεντινή, η Χιλή, η Κολομβία κ.ά., κράτη του Αραβικού Συνδέσμου, όπως η Αίγυπτος και το Μαρόκο, κράτη της Άπω Ανατολής, όπως οι Φιλιππίνες, η Βόρειος Κορέα, η Ινδονησία, και παλαιότερα τα κράτη του λεγόμενου ανατολικού συνασπισμού.

Κατηγορία:Ναυτιλιακή οικονομία
Πλοπένι

Η Πλοπένι (ρουμανικά: Plopeni) είναι μια μικρή πόλη της νότιας Ρουμανίας. Ανήκει στην επαρχία Πραχόβα και έχει πληθυσμό 9.612 κατοίκους. Δήμαρχος από το 2008 είναι ο Dragoş Niţă.
Ματθαίος Β΄ Ορσίνι

Ο Ματθαίος Β΄ Ορσίνι ήταν Παλατινός Κόμης Κεφαλληνίας και Ζακύνθου 1238-1259.
Βίκυ Παπαδοπούλου

Η Βίκυ Παπαδοπούλου (9 Φεβρουαρίου 1982) είναι Ελληνίδα ηθοποιός.
Δρόμων

μικρογραφία|266x266εσ|Βυζαντινοί αποκρούουν ρωσική επίθεση, 941 μ.Χ.
Ο Δρόμων ή Δρόμωνας υπήρξε τύπος πλοίου του Βυζαντινού πολεμικού ναυτικού. Η διήρης και η τριήρης θεωρούνται πρόγονοί του. Από τη λέξη «δρόμων» προέρχεται ο όρος «εύδρομο» που χαρακτηρίζει ένα νεότερου τύπου πολεμικό ιστιοφόρο. Υπήρξε για την εποχή του ο επικρατέστρερος τύπος, ήταν δε πολύ γρήγορο και ευκίνητο πλοίο, τόσο για επιθετικές όσο και αμυντικές επιχειρήσεις. Ο κυβερνήτης του ονομαζόταν «κένταρχος» και οι δύο βοηθοί του «πρωτοκάραβοι». 
μικρογραφία|265x265εσ|Βυζαντινός Δρόμωνας, Πολεμικό Μουσείο, Αθήνα
Ο Δρόμων είχε δύο σειρές 50 κουπιών σε κάθε πλευρά του και σε κάθε κουπί υπήρχαν από δύο κωπηλάτες (ήταν δηλαδή σύμφωνα με την αρχαία ναυτική ορολογία δίκροτη τετρήρης) με πλήρωμα περίπου 200 ερέτες (κωπηλάτες) και αναφέρεται η παρουσία του τον 6ο αι. στις ναυμαχίες του Ιουστινιανού. Έφερε επίσης ιστίο (πανί) στον κύριο ιστό του (κατάρτι). Μπορούσε να φτάσει τα 55μ. σε μήκος και τα 6μ. σε πλάτος. Στο κατάστρωμά του επέβαιναν 100 έως 300 άνδρες που διακρίνονταν σε κωπηλάτες και πολεμιστές. Σε περίπτωση μάχης ωστόσο οι κωπηλάτες βοηθούσαν τους πολεμιστές. Στη μάχη, το πλοίο μπορούσε να φθάσει ταχύτητα περίπου 7 κόμβων, ωστόσο ήταν απαραίτητες οι ευνοϊκές καιρικές συνθήκες.

Κατά τον 6ο αι. Οι δρόμωνες αποτελούσαν το μεγαλύτερο μέρος του βυζαντινού στόλου των Βελισαρίου και Ναρσή. Περί το τέλος του 7ου αιώνα τα πλοία αυτά έφεραν στη πλώρη τους ειδική συσκευή με την οποία εξακοντίζονταν το υγρό πυρ. Το καυστικό αυτό υγρό όμως μπορούσαν να εκτοξεύσουν και από την πρύμνη τους, ενώ διέθεταν και καταπέλτες και βαλλίστρες για τον ίδιο λόγο. Από τον 9ο αι. και μετά με ο όρος δρόμων επεκτείνεται σε όλα τα επιμήκη πολεμικά πλοία του Βυζαντίου. 

Ναυάγια από Δρόμωνες έχουν βρεθεί στο λεγόμενο «λιμάνι του Θεοδοσίου» (σημερινό Γενί Καπί) στην Κωνσταντινούπολη.
Νίκος Σταυρακούδης

Ο Νίκος Σταυρακούδης (Αλεξανδρούπολη, 24 Σεπτεμβρίου 1970) είναι ηθοποιός της τηλεόρασης και του θεάτρου και σεναριογράφος.
Αρμπέντο-Καστιόνε

Ο Αρμπέντο-Καστιόνε (ιταλικά: "Arbedo-Castione") είναι δήμος της επαρχίας Μπελλιντσόνα στην Ελβετία. Έχει πληθυσμό 3.992 κατοίκους κατά την απογραφή του 2006.

Στην περιοχή του χωριού Αρμπέντο στις 30 Ιουνίου του 1422 πραγματοποιήθηκε η μάχη του Αρμπέντο μεταξύ των δυνάμεων του Δουκάτου του Μιλάνου και της Παλαιάς Ελβετικής Ομοσπονδίας, η οποία υπήρξε νικηφόρα για το Δουκάτο, εδραιώνοντας την κυριαρχία του στις περιοχές των Μπελλιντσόνα και Λεβεντίνα. 

Το χωριό αναπτύχθηκε την περίοδο του Μεσαίωνα, μαζί με το διπλανό Λουμίνο. Το 1810 το Καστιόνε πρότεινε την συγχώνευσή του με το Αρμπέντο, κάτι που πραγματοποιήθηκε οριστικά το 1820. Ο λόγος της συνένωσης αυτής ήταν κυρίως για να αντιμετωπίσουν τα οικονομικά προβλήματα που άφησαν οι Ναπολεόντειοι πόλεμοι στην ευρύτερη περιοχή του καντονιού του Τιτσίνο. Κατά τα πρώτα χρόνια της ένωσης αυτής υπήρχαν πάντως μερικές αντιδράσεις μεταξύ των κατοίκων των τριών γειτονικών χωριών, οι οποίες έληξαν με συμφωνία μεταξύ τους το 1863.
Ψευδοεπιστήμη

Ψευδοεπιστήμη ονομάζεται κάθε σύνολο απόψεων, παραδόσεων, θεωρία, μεθοδολογία, πίστη ή πρακτική σε κάποιο τομέα, η οποία ισχυρίζεται ότι είναι επιστημονική, που όμως είτε δεν ακολουθεί επιστημονικές μεθόδους και διαδικασίες είτε τις ακολουθεί αλλά δεν ακολουθεί το πνεύμα της επιστήμης. Η ψευδοεπιστήμη, μπορεί να έχει αρνητικές επιπτώσεις στον πραγματικό κόσμο. Για παράδειγμα, υποστηρικτές του αντιεμβολιαστικού κινήματος παρουσιάζουν ψευδοεπιστημονικές έρευνες και μελέτες, που λανθασμένα ισχυρίζονται ότι η ασφάλεια των εμβολίων είναι αμφίβολη, πράγμα που έχει οδηγήσει σε αρκετούς θανάτους.
Απόστολος Φίλιππος

Ο Απόστολος Φίλιππος ήταν ένας από τους μαθητές του Ιησού, και ένας από τους δώδεκα απόστολους. Καταγόταν από τη Βηθσαϊδά της Γαλιλαίας. Κήρυξε το Ευαγγέλιο στη Μικρά Ασία (Λυδία και Μυσία), μαζί με τον Βαρθολομαίο και την αδελφή του Μαριάμνη. Βρήκε μαρτυρικό θάνατο στην Ιεράπολη της Φρυγίας, καθώς τρυπήθηκε στους αστραγάλους και καρφώθηκε σ' ένα ξύλο.

Η παράδοση αναφέρει ότι ο Φίλιππος κήρυξε το Ευαγγέλιο στους Πάρθους και πέθανε μαρτυρικά στην Ιεράπολη της Συρίας.
Γκορντούνο

thumb|right|150px|Το οικόσημο της πόλης
Το Γκορντούνο (ιταλικά: "Gorduno") είναι δήμος της επαρχίας Μπελλινζόνα στην Ελβετία. Έχει πληθυσμό 682 κατοίκους και είναι χτισμένο κοντά στον ποταμό Τιτσίνο.
Αναστάσιος Παπούλας

Ο Αναστάσιος Παπούλας (Μεσολόγγι, 1857 - Αθήνα, 24 Απριλίου 1935) ήταν Έλληνας αξιωματικός του στρατού που διετέλεσε αρχιστράτηγος του ελληνικού στρατού κατά τη Μικρασιατική εκστρατεία την περίοδο 1920 - 1922.
Πανεπιστήμιο του Καρόλου

205px|thumb|Το ιστορικό έμβλημα του Πανεπιστημίου
Το Πανεπιστήμιο του Καρόλου (Τσέχικα: "Univerzita Karlova") είναι το παλαιότερο και μεγαλύτερο τσεχικό πανεπιστήμιο και μεταξύ των παλαιότερων πανεπιστημίων στην Ευρώπη. Ιδρύθηκε το 1348 στην Πράγα από τον βασιλιά Κάρολο τον Δ΄. Έχει πάνω από 45.000 φοιτητές.

Σύμφωνα με την πρόσφατη ακαδημαϊκή ταξινόμηση των παγκόσμιων πανεπιστημίων από το Πανεπιστήμιο της Σαγκάης Τσάο Τονγκ, είναι ένα από τα καλύτερα Πανεπιστήμια στην Κεντρική και Ανατολική Ευρώπη, μαζί με το Πανεπιστήμιο του Σέγκεντ στην Ουγγαρία.

Ο Βάτσλαβ Χάβελ είχε διοριστεί πρόεδρος του Πανεπιστημίου το 1990 και αργότερα έγινε πρόεδρος της Τσεχικής Δημοκρατίας.
Αλκμεωνίδες

Οι Αλκμεωνίδες ήταν αριστοκρατικό γένος της αρχαίας Αθήνας, με σημαντικό ρόλο στην πολιτική και κοινωνική ζωή της πόλης, κυρίως κατά τον 6ο και τον 5ο π.Χ. αιώνα. Οφείλουν το όνομά τους στον δισέγγονό του Νέστορα της Πύλου Αλκμέωνα της οικογένειας των Νηλειίδων, από όπου κατάγονται. Ήταν από τις σημαντικές και ισχυρές οικογένειες της αρχαίας Αθήνας και έπαιξαν σπουδαίο ρόλο για περίπου 6 αιώνες.

Κατά καιρούς εξορίστηκαν από αυτήν λόγω της συμμετοχής τους σε σοβαρά ιστορικά γεγονότα της εποχής. Αυτά ήταν : το Κυλώνειο Άγος με τη συμμετοχή του Αλκμαιωνίδη Μεγακλή σ΄ αυτό (επέστρεψαν έπειτα από χάρη που τους έδωσε ο Σόλωνας), η διαμάχη τους με τον Τύραννο Πεισίστρατο ο οποίος τους εξόρισε και τις δύο φορές που κατέλαβε την εξουσία, και οι μεταρρυθμίσεις από τον Κλεισθένη, ο οποίος ήταν Αλκμαιωνίδης, έπειτα από εντολή των Σπαρτιατών.
Πυρηνικός Σταθμός Παραγωγής Ενέργειας του Τσερνόμπιλ

thumb|right|300px|Ο αντιδραστήρας #4 στον οποίο έγινε το ατύχημα του Τσέρνομπιλ τον Απρίλιο 1986 -σαρκοφάγος.
Ο Πυρηνικός Σταθμός Παραγωγής Ενέργειας του Τσερνόμπιλ (σοβιετική πλήρης ονομασία: "Eργοστάσιο Παραγωγής Πυρηνικής Ενέργειας του Τσερνόμπιλ, Β.Ι. Λένιν" - "Чернобыльская АЭС им. В.И.Ленина"), βρίσκεται 3χλμ από το εγκαταλελειμμένο πλέον χωριό Πρίπιατ (ουκρανικά: "При́п'ять") της Ουκρανίας. Το εργοστάσιο που πήρε το όνομά του από την πόλη του Τσερνόμπιλ, μπήκε σε λειτουργία για τη Σοβιετική Ένωση το 1977 ως πρότυπο πυρηνικό εργοστάσιο. Στις 26 Απριλίου του 1986 σημειώθηκε στο εργοστάσιο το πυρηνικό ατύχημα του Τσερνόμπιλ και είχε ως αποτέλεσμα τον άμεσο θάνατο δεκάδων και την εκτεταμένη επιβάρυνση του περιβάλλοντος με ραδιενέργεια. Το εργοστάσιο λειτουργούσε ως τον Δεκέμβριο του 2000 εξαιτίας μεγάλης ενεργειακής ζήτησης στην Ουκρανία.
Δήμος Κρουσώνα

Ο Δήμος Κρουσώνα ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μαλεβιζίου. Βρισκόταν στο δυτικά του νομού Ηρακλείου και είχε σαν έδρα το χωριό Κρουσώνα. Πρόκειται για ημιορεινό δήμο με τα περισσότερα χωριά να βρίσκονται στους πρόποδες του Ψηλορείτη. Σύμφωνα με την απογραφή του 2001 είχε συνολικά 4.059 κατοίκους και έκταση 65.033 στρέμματα.

Ο δήμος περιλάμβανε 4 δημοτικά διαμερίσματα:

: Δ.δ. Κρουσώνα 
::* ο Κρουσώνας
::* η Αγία Ειρήνη 
::* η Κιθαρίδα 
: Δ.δ. Κορφών -- οι Κορφές
: Δ.δ. Λουτρακίου 
::* το Λουτράκι
::* το Κάτω Λουτράκι
: Δ.δ. Σάρχου -- το Σάρχος
Λεονάρδος Α΄ Τόκκος

Ο Λεονάρδος Α΄ Τόκκος ("Leonardo I Tocco", ... - 1375/1377) από τον Οίκο των Τόκκων ήταν Κόμης παλατινός Κεφαλληνίας και Ζακύνθου, Δούκας Λευκάδας και Αυθέντης Βόνιτσας (1357 – 1376 περίπου).

Ο Λεονάρδος Α΄ ήταν γιος του Γουλιέλμου Τόκκου διοικητή Κέρκυρας και της Μαργαρίτας, θυγατέρας του Ιωάννη Α΄ Ορσίνι κόμη της Κεφαλληνίας. Το 1357 ανέλαβε την Παλατινή Κομητεία Κεφαλληνίας και Ζακύνθου σαν αμοιβή για τις υπηρεσίες που προσέφερε στον Ροβέρτο του Τάραντα κατά την διάρκεια της αιχμαλωσίας του, ενώ ταυτόχρονα παντρεύτηκε την αδελφή του Ροβέρτου Φραγκίσκα. Στην συνέχεια παντρεύτηκε την Μαγδαληνή Μπουοντελμόντι, αδελφή του Ησαύ Μπουοντελμόντι δεσπότη της Ηπείρου και ανιψιά του Νικολό Ατσαγιόλι.

Μετά τον θάνατο του Δούκα της Λευκάδας Γεωργίου Γκρατσιανού το 1362, παραχωρήθηκαν στον Λεονάρδο Α΄ η Λευκάδα (Αγία Μαύρα) και η Βόνιτσα. Είχε προηγηθεί εξέγερση των κατοίκων εναντίων του καταπιεστικού οίκου των Ζώρζη. Οι κάτοικοι της Βόνιτσας είχαν καλέσει τον Λεονάρδο σε βοήθεια, ο οποίος τους είχε υποσχεθεί συμμετοχή στη τοπική διοίκηση, σεβασμό στη περιουσία και τη θρησκεία τους. Αλλά αργότερα έδιωξε από την Λευκάδα τον ορθόδοξο αρχιεπίσκοπο.

Ο Λεονάρδος Α' στην αρχή είχε σαν έδρα της Κομητείας του την Κεφαλλονιά και αργότερα την μετέφερε στην Λευκάδα όπου έκτισε φρούριο. Κυβερνούσε τα υπόλοιπα νησιά με αρμοστές που ονομαζόταν Σοπραμασάροι και ήταν κυρίως οικονομικοί επιθεωρητές.

Ο Λεονάρδος Α΄ απεβίωσε μεταξύ 1375 και 1377. Τον διαδέχθηκε ο υιός του Κάρολος Α΄ Τόκκος.
Ιζόνε

To Ιζόνε (ιταλικά: "Isone") είναι χωριό της επαρχίας Μπελλιντσόνα, στο καντόνι Τιτσίνο στην Ελβετία, που αποτελεί ανεξάρτητο δήμο. Έχει πληθυσμό 378 κατοίκους (Δεκέμβριος 2009).

Από το 1973 είναι έδρα Σχολής Γρεναδιέρων του Ελβετικού Στρατού, ενώ μέχρι τότε η εκπαίδευση τους γινόταν στο Λοσόνε. Βόρεια της πόλης δημιουργήθηκε το 1978 ο νέος αναμεταδότης του Monte Ceneri που μετέδιδε για την Ιταλόφωνη Ελβετία στα 558 kHz. Ο αναμεταδότης σταμάτησε να μεταδίδει το 2008. Το 2007 το Ιζόνε αρνήθηκε την συνένωσή του με τα γειτονικά του χωριά για την δημιουργία του νέου δήμου Μοντεκένερι, το οποίο ανήκει στην επαρχία Λουγκάνο, και παρέμεινε ανεξάρτητο. 

Από τα αξιοθέατα του Ιζόνε ξεχωρίζει η εκκλησία του Αγίου Λαυρεντίου. Καταγραφές για αυτή υπάρχουν από το 1452, ανακατασκευάστηκε τον 16ο και τον 17ο αιώνα, ενώ η τελευταία αποκατάσταση του ναού έγινε το 1975.
Γκούντο

thumb|right|200px|Το οικόσημο της πόλης
Το Γκούντο (ιταλικά: "Gudo") είναι δήμος της επαρχίας Μπελλιντσόνα, στο καντόνι Τίτσινο στην Ελβετία. Έχει πληθυσμό 754 κατοίκους και είναι χτισμένο στην δεξιά όχθη του ποταμού Τίτσινο.

Κατά την διάρκεια εργασιών στην κοίτη του ποταμού το 1909 ανακαλύφθηκε στην περιοχή νεκροταφείο της εποχής του Σιδήρου. Το παλαιότερο τμήμα της πόλης βρίσκεται στο κέντρο του Γκούντο, όπου το 1615 χτίστηκε η εκκλησία του San Lorenzo Martire, ενώ στην ευρύτερη περιοχή υπήρχε και ένα μοναστήρι του 1200, με τοιχογραφίες του 15ου αιώνα. 

Η οικονομία της περιοχής βασίζεται στην αμπελουργία.
Κώστας Δαβουρλής

Ο Κώστας Δαβουρλής (4 Ιανουαρίου 1948 - 23 Μαΐου 1992) ήταν Έλληνας πρώην διεθνής ποδοσφαιριστής, που στην καριέρα του αγωνίστηκε επί το πλείστον με τα χρώματα της Παναχαϊκής.
Γιάροσλαβ Χάσεκ

Ο Γιάροσλαβ Χάσεκ (τσεχ.: "Jaroslav Hašek", 30 Απριλίου 1883 - 3 Ιανουαρίου 1923) ήταν Τσέχος σατιρικός συγγραφέας. Έζησε σε μια εποχή που η Πράγα ήταν ένα κέντρο λογοτεχνίας με σήμερα παγκοσμίως γνωστά ονόματα όπως ο Φραντς Κάφκα και ο Μαξ Μπροντ.
Νόνι

Η Morinda citrifolia (Μορίνδα η κιτρόφυλλος), ευρύτερα γνωστή και ως Νόνι (Noni) ή Nono (στην Ταϊτή) είναι ένας θάμνος (ή μικρό δέντρο) της οικογένειας των Ερυθροδανοειδών (Rubiaceae). Η "Morinda citrifolia" φύεται στη Νοτιοανατολική Ασία αλλά έχει διαδοθεί εκτενώς σε όλη την Ινδία και στα νησιά του Ειρηνικού, όπως στο σύμπλεγμα των νήσων της Γαλλικής Πολυνησίας όπου η ανάπτυξή της ευνοείται από το πλούσιο ηφαιστειογενές υπέδαφος. Το νόνι μεγαλώνει στα σκιερά δάση καθώς επίσης και στις αμμώδεις ακτές. Είναι ανθεκτικό των αλατούχων χωμάτων, και των συνθηκών ξηρασίας. Μπορεί να ψηλώσει μέχρι 9 μ και έχει μεγάλα, σκούρα πράσινα, λαμπερά και βαθειά φλεβώδη φύλλα. Το νόνι ανθεί και καρποφορεί καθ' όλη τη διάρκεια του έτους. Τα λουλούδια είναι μικρά και άσπρα. Ο καρπός είναι ωοειδής και φθάνει τα 4-7 εκατ. στο μέγεθος. Αρχικά πράσινα, τα φρούτα γίνονται κίτρινα και καταλήγουν σχεδόν άσπρα καθώς ωριμάζουν, διαθέτοντας πικρή γεύση και χαρακτηριστική οσμή "ταγκισμένου τυριού".
Άλαν Μουρ

Ο Άλαν Μουρ ("Alan Moore", 18 Νοεμβρίου 1953) είναι Άγγλος συγγραφέας που δραστηριοποιείται κυρίως στο χώρο των κόμικς. Θεωρείται από την πλειονότητα τόσο του κοινού όσο και των δημιουργών ως ο κορυφαίος συγγραφέας κόμικς στον κόσμο και συχνά του αποδίδεται ο χαρακτηρισμός "Θεός των κόμικς"
The Fuzztones

Οι Fuzztones είναι ένα αμερικάνικο γκαράζ συγκρότημα από τη Νέα Υόρκη. Ανήκουν στο ρεύμα της αναβίωσης του γκαράζ και θεωρούνται ένα από τα μακροβιότερα αλλά και επιδραστικότερα συγκροτήματα της σκηνής.

Οι Fuzztones δημιουργήθηκαν το 1980 με βασικά μέλη τον κιθαρίστα Rudi Protrudi και την οργανίστρια Deb O' Nair, που προηγουμένως συμμετείχαν στους "Tina Peel", ένα bubblegum-punk γκρουπ που είχε γίνει γνωστό κυρίως για την ευθέως σεξουαλική θεματολογία των τραγουδιών του. Το όνομα του συγκροτήματος προήλθε από το "Fuzzbox", ένα εφφέ για κιθάρα που κυκλοφόρησε τη δεκαετία του '60 και χρησιμοποιήθηκε από σχεδόν όλα τα συγκροτήματα της πρώτης έκρηξης του γκαράζ στα 1965-67. Μαζί με τους Elan Portnoy, Michael Jay και Ira Elliot ηχογράφησαν δυο ιστορικά albums, τα "Leave your mind at home" και το "Lysergic emanations", με το δεύτερο να φτάνει στο νούμερο δύο των αμερικάνικων Charts. Στο ενεργητικό τους επίσης εκείνη την εποχή είχαν και ένα album μαζί με τον Screamin Jay Hawkins.

Παρά την επιτυχία του, και μια ευρωπαϊκή περιοδεία μαζί με τους Damned, το συγκρότημα διαλύθηκε γύρω στα 1986, για να επαναδημιουργηθεί δυο χρόνια αργότερα ως προσωπικό πλέον σχήμα του Protrudi και έδρα τη Δυτική Ακτή, με κυκλοφορίες κυρίως από την γερμανική Music Maniac Records και ευρωπαϊκές περιοδείες. Λίγο αργότερα υπέγραψαν στην Beggar's Banquet, παράρτημα της RCA, κι έτσι έγιναν το μοναδικό συγκρότημα της σκηνής της αναβίωσης που έκανε συμβόλαιο με μεγάλη εταιρία. Μετά από δυο κυκλοφορίες το γκρουπ διαλύθηκε ξανά, παραμένοντας ανενεργό για το μεγαλύτερο μέρος της δεκαετίας του '90, εκτός από την κυκλοφορία του LP "Monster A Go-Go" και της συλλογής "Flashbacks" το 1996, πάλι σε ανεξάρτητη εταιρία.

Οι Fuzztones επανασυνδέθηκαν στις αρχές του 21ου αιώνα με την Deb O' Nair ξανά στο όργανο και τον Jordan Tarlow, από τη δεύτερη σύνθεση του γκρουπ, στην κιθάρα, ηχογραφώντας το LP "Salt for zombies" και περιοδεύοντας σε Ευρώπη και Αμερική. To 2006 κυκλοφόρησαν το EP "The Fuzztones Boom", ένα tribute στους The Sonics, και έπαιξαν ζωντανά στην Ευρώπη με την ευκαιρία της κυκλοφορίας του "Illegitimate Spawn", συλλογής με διασκευές τραγουδιών των Fuzztones από 42 μπάντες απ' όλο τον κόσμο.
Σπυρίδων Τρικούπης

Ο Σπυρίδων Τρικούπης (20 Απριλίου/12 Φεβρουαρίου 1788 - 24 Φεβρουαρίου 1873) υπήρξε από τις σημαντικότερες πολιτικές μορφές των πρώτων 50 χρόνων του νεοσύστατου ελληνικού κράτους, αφού υπηρέτησε στο αγώνα της ανεξαρτησίας της Ελλάδας από την Οθωμανική αυτοκρατορία, αλλά κυρίως συνέβαλλε στη θεμελίωση των σύγχρονων πολιτικών και κοινωνικών θεσμών, μέσα από τις θέσεις (υπουργικές και μη) που κατείχε κατά την διάρκεια της πολιτικής ζωής του.
Επισημαίνεται ότι υπήρξε ο πρώτος "Πρωθυπουργός" του νέου ελληνικού κράτους, "Υπουργός" των Εξωτερικών καθώς και πρέσβυς του Ελληνικού Βασιλείου στην σημαντικότερη ίσως διπλωματική θέση της εποχής, την πρεσβεία της Ελλάδος στο Λονδίνο, συν-διαμορφωτής του πρώτου Ελληνικού Συντάγματος καθώς και πατέρας του επίσης σημαντικότατου Έλληνα, Χαρίλαου Τρικούπη.
Ασχολήθηκε επίσης με την ιστοριογραφία, συντάσσοντας την «Ιστορία της Ελληνικής Επαναστάσεως», βιβλίο αναφοράς για την περίοδο του 1821.
"«Ο Σπυρίδων Τρικούπης συγκαταλέγεται στους εξέχοντες Έλληνες του περασμένου αιώνα. Η ζωή του ήταν μια συνεχής προσφορά στην αναγεννώμενη Ελλάδα, που την υπηρέτησε στον Αγώνα της ελευθερίας και ύστερα ως πολιτικός ηγέτης, βουλευτής, υπουργός, πρέσβης. Ως πολιτικός στάθηκε πατριώτης, μετριοπαθής,αποστρεφόταν τις βίαιες λύσεις.(...) Ως ρήτορας, εξάλλου, υπήρξε έξοχος και δίκαια αποκλήθηκε εθνικός ρήτορας του Αγώνα για τις νεκρολογίες των επίσημων αγωνιστών και τους πανηγυρικούς του στις επετείους των μεγάλων μαχών της Επανάστασης. Οι περισσότεροι λόγοι του, αν και αυτοσχέδιοι, θεωρούνται σήμερα ως μνημεία της νεοελληνικής ρητορικής τέχνης.»"
Νικόλαος Τρικούπης

Ο Νικόλαος Τρικούπης (Μεσολόγγι, 1868 - 27 Φεβρουαρίου 1959) ήταν Έλληνας Ολυμπιονίκης και αξιωματικός του στρατού που διαδραμάτισε σημαντικό ρόλο κατά τη διάρκεια της Μικρασιατικής Εκστρατείας.
Πρώτη Σύνοδος της Εφέσου

Πρώτη Σύνοδος της Εφέσου ή Γ΄ Οικουμενική Σύνοδος, ονομάζεται η Eκκλησιαστική Σύνοδος η οποία συγκλήθηκε το 431 στην Έφεσο της Μικράς Ασίας από τον Αυτοκράτορα Θεοδόσιο Β΄, κατόπιν προτροπής του Πατριάρχη Κωνσταντινουπόλεως Νεστορίου. Των εργασιών της Συνόδου προήδρευε ο Πατριάρχης Αλεξανδρείας, Κύριλλος και κύριος στόχος της ήταν «"η καταδίκη της αιρέσεως του Νεστοριανισμού"» και του Πελαγιανισμού.

Μετά την καταδίκη του Αρειανισμού στη Ρωμαϊκή (Βυζαντινή) Αυτοκρατορία, νέα εστία έντασης δημιουργήθηκε στο εσωτερικό της Εκκλησίας: η αίρεση του Νεστοριανισμού και δευτερευόντως του Πελαγιανισμού. Ο Νεστόριος και οι ακόλουθοί του αρνούνταν τον όρο «Θεοτόκος» για τη μητέρα του Ιησού Χριστού, θεωρώντας πως «"υπό ανθρώπου Θεόν τεχθήναι αδύνατον"». Η Σύνοδος καταδίκασε τη διδασκαλία αυτή και αναθεμάτισε τις κακοδοξίες. Ως αποτέλεσμα θεολογικών συζητήσεων που πραγματοποιήθηκαν μετά το πέρας της Συνόδου, συντάχθηκε ο «"Όρος των διαλλαγών"», μια σπουδαιότατη Έκθεση Πίστεως, περί της υποστατικής φύσης του Ιησού Χριστού, και θεσπίστηκε ένας σημαντικός Κανόνας, ο οποίος απαγόρευε οποιαδήποτε προσθήκη στο Σύμβολο της Πίστης της Α΄ Οικουμενικής Συνόδου.
Γιοχάνες Οικολαμπάντιους

thumb|right|Γιοχάννες Οικολαμπάντιους
O Γιοχάνες Οικολαμπάντιους ("Johannes Oecolampadius", 1482 – 24 Νοεμβρίου 1531) ήταν Γερμανός θρησκευτικός μεταρρυθμιστής.
Γρίπη

thumb|right|300px|

Η γρίπη είναι μεταδοτική ασθένεια στα πτηνά και τα θηλαστικά και προκαλείται από ιούς RNA της οικογένειας των Ορθοβλεννοϊών. Στους ανθρώπους τα κοινά συμπτώματα της γρίπης είναι πυρετός, πόνος στον λαιμό, μυικοί πόνοι, έντονος πονοκέφαλος, βήχας, αδυναμία και γενική αδιαθεσία. Σε σοβαρές περιπτώσεις η γρίπη προκαλεί πνευμονία, που μπορεί να είναι θανατηφόρα, ειδικά σε μικρά παιδιά και ηλικιωμένους. Μερικές φορές την μπερδεύουμε με το κοινό κρυολόγημα, αλλά η γρίπη είναι πολύ πιο σοβαρή ασθένεια και προκαλείται από διαφορετικό τύπο ιών. Παρόλο που ναυτία και εμετός είναι κοινή στα παιδιά, αυτά τα χαρακτηριστικά οφείλονται σε μη σχετική γαστρεντερίτιδα που μερικές φορές αποκαλείται «"στομαχική γρίπη"».

Τυπικά η γρίπη μεταδίδεται μέσω του αέρα και του φτερνίσματος, καθώς και από τις ακαθαρσίες των πτηνών. Η γρίπη μπορεί να μεταδοθεί από σάλιο, φτέρνισμα, περιττώματα και αίμα. Οι μολύνσεις επίσης συμβαίνουν με επαφή με αυτά τα σωματικά υγρά ή από επαφή με μολυσμένες επιφάνειες. Οι ιοί της γρίπης μπορούν να παραμείνουν λοιμώδεις για περίπου μια εβδομάδα σε ανθρώπινη θερμοκρασία, πάνω απο 20 μέρες σε 0°C και για πολύ μεγαλύτερες περιόδους σε χαμηλότερες θερμοκρασίες. 

Η γρίπη εξαπλώνεται στον κόσμο με εποχιακές πανδημίες, σκοτώνοντας εκατομμύρια ανθρώπους σε πανδημικά χρόνια και χιλιάδες ανθρώπους σε μη πανδημικά χρόνια. Τρεις πανδημίες γρίπης συνέβησαν τον 20ό αιώνα σκοτώνοντας εκατομμύρια ανθρώπους, με την κάθε μια των πανδημιών να εμφανίζει την γρίπη κάθε φορά ως νέο μικροβιολογικό στέλεχος. Αυτά τα νέα στελέχη εμφανίζονται ως αποτέλεσμα μετάδοσης του ιού από άλλα θηλαστικά σε ανθρώπους.

Ένα θανατηφόρο στέλεχος, το Η5Ν1 ("Γρίπη των πτηνών"), έχει παρουσιαστεί ως μεγάλος κίνδυνος για μια καινούρια πανδημία γρίπης από την πρώτη στιγμή που σκότωσε ανθρώπους στην Ασία την δεκαετία του '90. Ευτυχώς ωστόσο αυτός ο ιός δεν μεταδίδεται εύκολα στους ανθρώπους.

Το 2009 ένα άλλο θανατηφόρο στέλεχος του H1N1, η γρίπη των χοίρων παρουσιάστηκε στο Μεξικό και από εκεί μεταδόθηκε σε ΗΠΑ και γειτονικές χώρες φτάνοντας την Ευρώπη, Ασία Αφρική, Ωκεανία. Η Παγκόσμια Οργάνωση Υγείας κήρυξε αυτό το στέλεχος πανδημία στις 11 Ιουνίου 2009.

Εμβόλια ενάντια στην γρίπη συνήθως χορηγούνται σε ανθρώπους υψηλού κινδύνου στις αναπτυγμένες χώρες καθώς και σε πτηνά. Το πιο κοινό εμβόλιο περιέχει ανενεργά υλικά από τρία στελέχη ιών.
Έβαλντ Λίνεν

Ο Έβαλντ Λίνεν ("Ewald Lienen", γενν. στο Schloß Holte-Stukenbrock, στις 28 Νοεμβρίου 1953) είναι Γερμανός πρώην ποδοσφαιριστής και προπονητής ποδοσφαίρου. Από το 2006 ως το 2008 είχε την τεχνική ηγεσία του Πανιωνίου. Το Μάιο του 2009 ανέλαβε τη Μόναχο 1860, ενώ τον Ιούνιο του 2010 ανέλαβε τον Ολυμπιακό. Απο τον Οκτώβριο του 2012 έως τον Απρίλιο του 2013 ήταν προπονητής της ΑΕΚ.
Κώστας Μεντής

Ο Κώστας Μεντής (1913 - 27 Νοεμβρίου 1983) ήταν Έλληνας ηθοποιός από την Αμφιλοχία. Ήταν θείος των ηθοποιών Νένας Μεντή και Χρήστου Βαλαβανίδη και έπαιξε σε κωμωδίες, σε ρόλους δεύτερους, κάνοντας το μύωπα, τον πελάτη ή το στρατιωτικό.
Ραφαέλ Κορρέα

Ο Ραφαέλ Κορρέα ("Rafael Vicente Correa Delgado", 6 Απριλίου 1963-) είναι πολιτικός από τον Ισημερινό, πρόεδρος της χώρας από το 2007 ως το 2017. Το 2009 επανεξελέγη από τον πρώτο γύρο στις προεδρικές εκλογές που διενεργήθηκαν στις 26 Απριλίου. Επανεξελέγη για τρίτη (χωρίς προηγούμενο θητεία) με ποσοστό 57%, το 2013. Εκτός από ισπανικά, ομιλεί κέτσουα, αγγλικά και γαλλικά.
Αβραάμ ντε Μουάβρ

Ο Αβραάμ ντε Μουάβρ (Abraham de Moivre, 26 Μαΐου 1667 - 27 Νοεμβρίου 1754) ήταν Γάλλος μαθηματικός, διάσημος για τον τύπο του Μουάβρ, που συνδέει τους μιγαδικούς αριθμούς και την τριγωνομετρία, και για το έργο του σχετικά με την κανονική κατανομή και τη θεωρία των πιθανοτήτων.

Γεννήθηκε στην Καμπανία της Γαλλίας και πέθανε στο Λονδίνο. Πέθανε φτωχός και προέβλεψε με ακρίβεια την ημερομηνία του θανάτου του: ανακάλυψε ότι κοιμόταν 15 λεπτά πιο πολύ κάθε νύχτα και με αυτήν την αριθμητική πρόοδο, υπολόγισε ότι θα πέθαινε την ημέρα που θα κοιμόταν επί 24 ώρες, αν και πολλοί αναφέρονται στο γεγονός αυτό ως ανέκδοτο της εποχής.
Άννα Νικόλ Σμιθ

Η Άννα Νικόλ Σμιθ ("Anna Nicole Smith", 28 Νοεμβρίου 1967 - 8 Φεβρουαρίου 2007) ήταν Αμερικανίδα φωτομοντέλο και ηθοποιός. Γεννήθηκε στο Τέξας και έγινε διάσημη καθώς επιλέχθηκε ως playmate του περιοδικού Playboy το 1993.

Παντρεύτηκε τον κατά πάνω από 60 έτη μεγαλύτερό της εκατομμυριούχο J. Howard Marshall Smith στις 27 Ιουνίου 1994 (εκείνος ήταν 89 ετών και εκείνη 26) ο οποίος πέθανε στις 4 Αυγούστου 1995. Πρώτος της σύζυγος ήταν ο Μπίλι Σμιθ, με τον οποίο απέκτησε έναν γιο, τον "Ντάνιελ Γουέιν Σμιθ" ο οποίος πέθανε το 2006 σε ηλικία 20 ετών, ενώ επισκεπτόταν τη μητέρα του η οποία μόλις είχε φέρει στον κόσμο μια κόρη. Η ίδια πέθανε σε ξενοδοχείο, το 2007, υπό μυστηριώδεις ακόμα συνθήκες. Πολλοί μίλησαν για λήψη ναρκωτικών.
Βριμώ

Η Βριμώ ήταν δευτερεύουσα θεότητα στην Ελληνική Μυθολογία και τιμόταν ιδιαίτερα στη πόλη των Φερών της Θεσσαλίας, εξ ου και επονομαζόταν "Φεραία", η οποία και παριστανόταν στα νομίσματα της πόλης ως «"δαδοφόρος έφιππος"».

Ο Απολλώνιος ο Ρόδιος στα Αργοναυτικά, περιγράφοντας την προετοιμασία της Μήδειας να φτιάξει το φίλτρο που θα βοηθούσε τον Ιάσωνα να αντιμετωπίσει τους ταύρους του Άρη αναφέρει «Το μαύρο της χυμό, όπως αυτός της ορεινής βελανιδιάς, τον είχε μαζέψει σ' ένα κοχύλι από την Κασπία για να φτιάξει φίλτρο, αφού πρώτα λουτρό είχε κάνει σ' εφτά αστείρευτα ρυάκια κι εφτά φορές είχε καλέσει την παιδοτρόφο Βριμώ, τη νυχτοπλάνητη, τη καταχθόνια, τη βασίλισσα των νεκρών».

Επειδή το όνομά της σήμαινε την ""φρυάττουσα" ή "λυσσώσα"" εικάζεται ότι επρόκειτο για θεότητα του κάτω κόσμου, του Άδη. Έτσι συχνά παρατηρείται το όνομα Βριμώ να αποτελεί σε άλλους τόπους προσωνύμιο που έφεραν μεγάλες θεότητες όπως η Περσεφόνη, η Δήμητρα, η Εκάτη αλλά και η Κυβέλη.
Ιωάννης Τσαγκαρίδης

Ο Ιωάννης Τσαγκαρίδης του Χριστοφή (1887-1939, αγγλικά: Ioannis Tsangaridis) ήταν υποστράτηγος του Ελληνικού Στρατού.
Τριακονταετής Πόλεμος

thumb|250px|Χάρτης με τα κύρια γεγονότα του Τριακονταετούς Πολέμου.

Ο Τριακονταετής Πόλεμος (γερμανικά: "Dreißigjähriger Krieg") ήταν μια σειρά πολεμικών συγκρούσεων που έλαβαν χώραν μεταξύ 1618 και 1648 στην κεντρική Ευρώπη, κυρίως στα εδάφη της Αγίας Ρωμαϊκής Αυτοκρατορίας (σημερινής Γερμανίας). Πρόκειται για μια από τις πιο μακροχρόνιες και καταστροφικές συγκρούσεις στην ευρωπαϊκή ιστορία. Άρχισε ως πόλεμος μεταξύ των καθολικών και διαμαρτυρομένων κρατών της αυτοκρατορίας και βαθμηδόν εξελίχθηκε σε μια γενικευμένη διαμάχη στην οποία ενεπλάκησαν οι περισσότερες από τις μεγάλες δυνάμεις της Ευρώπης. Και ενώ στον πόλεμο αυτό οδήγησαν θρησκευτικά αίτια, σύντομα οι εμπλεκόμενες δυνάμεις κατέληξαν να αγωνίζονται για την πολιτική επικράτηση στην Ευρώπη με προεξάρχουσα τη διαμάχη για το σκοπό αυτό μεταξύ Αψβούργων και Γαλλίας. 

Ο πόλεμος άρχισε όταν ο αυτοκράτορας Φερδινάνδος Β΄, ένθερμος καθολικός, προσπάθησε να επιβάλει θρησκευτική ομοιομορφία στην αυτοκρατορία. Τα προτεσταντικά κράτη της βόρειας Γερμανίας απάντησαν σχηματίζοντας την "Προτεσταντική Ένωση" (Protestantische Union) και οι προτεστάντες της Βοημίας επαναστάτησαν, καθήρεσαν το Φερδινάνδο από το θρόνο του βασιλιά της Βοημίας και εξέλεξαν βασιλιά τον εκλέκτορα του Παλατινάτου. Ο Φερδινάνδος κατέπνιξε την επανάσταση στη Βοημία και κατέλαβε την πρωτεύουσα του Παλατινάτου Χαϊδελβέργη, αλλά οι νίκες του συσπείρωσαν τους προτεστάντες ηγεμόνες και γέννησαν φόβους στους καθολικούς. Ο καρδινάλιος Ρισελιέ, μολονότι καθολικός, συγκρότησε συμμαχία κατά των Αψβούργων, η Δανία και η Σουηδία μπήκαν στον πόλεμο υπέρ των διαμαρτυρομένων, ενώ η Ισπανία υπέρ των καθολικών. 

Ο πόλεμος αυτός ερήμωσε μεγάλες περιοχές. Στη Γερμανία, τη Βοημία και τις Κάτω Χώρες ο πληθυσμός μειώθηκε δραματικά από την πείνα και τις αρρώστιες και τα στρατεύματα λεηλατούσαν τους κατοίκους. Οι περισσότερες από τις εμπόλεμες δυνάμεις καταστράφηκαν οικονομικά. 

Ο πόλεμος τερματίστηκε το 1648 με την "Ειρήνη της Βεστφαλίας". Επέφερε την περιστολή της ισχύος των Αψβούργων και την ανάδειξη της Σουηδίας σε μεγάλη δύναμη. Περισσότερο ωφελημένη βγήκε από τον πόλεμο η Γαλλία, ισχυροποιημένη και με κυρίαρχο ρόλο κατά το υπόλοιπο του 17ου αιώνα.
Καθεδρικός Ναός του Άαχεν

Ο Καθεδρικός Ναός της Παναγίας του Άαχεν, γνωστός και ως Βασιλικός Ναός της Αγίας Μαρίας, (Γερμαν. "Aachener Dom") συγκαταλέγεται στους αρχαιότερους ναούς της βορείως των Άλπεων Ευρώπης. Βρίσκεται στην γερμανική πόλη του Άαχεν, στο ομόσπονδο κράτος της Βόρειας Ρηνανίας-Βεστφαλίας. Πρόκειται για ένα ναό μικτής αρχιτεκτονικής, του οποίου το αρχαιότερο τμήμα αποτελεί το οκτάγωνο που κτίστηκε επί Καρλομάγνου τον 9ο αιώνα (μ.Χ.). Αποτέλεσε χώρο στέψης 30 Γερμανών Βασιλέων και 12 Βασιλισσών, από το 936 έως και το 1531, καθώς και μεγάλο κέντρο έλξης προσκυνητών από όλη την Ευρώπη, από το Μεσαίωνα μέχρι και σήμερα.

Το παράπλευρα ευρισκόμενο θησαυροφυλάκιο του ναού (Γερμ. "Domschatzkammer") διαθέτει την πλουσιότερη συλλογή κειμηλίων της Βόρειας Ευρώπης και λειτουργεί σήμερα ως μουσείο. Στο ναό γίνονται καθημερινά ξεναγήσεις στη γερμανική γλώσσα ενώ υπάρχει η δυνατότητα για οργανωμένα τουριστικά γκρουπ να ξεναγηθούν σε άλλες γλώσσες κατόπιν προσυμφωνίας.

Ο Καθεδρικός Ναός του Άαχεν αποτελεί το πρώτο κτίριο που συμπεριλήφθηκε από την UNESCO Protnet στον κατάλογο των Μνημείων Παγκόσμιας Κληρονομιάς το 1978.
Δημήτριος Σκουζές

Ο Δημήτριος Σκουζές (1890-1972) ήταν συγγραφέας, νομικός και δήμαρχος Αθηναίων.
Λέον Μπα

Ο Λέον Μπα ("Léon M'ba", ορθή προφορά: Ουμπά, 9 Φεβρουαρίου 1902 - 27 Νοεμβρίου 1967) ήταν πολιτικός από την Γκαμπόν και πρώτος πρόεδρος της χώρας. Ανήκε στην εθνότητα Φανγκ και ήταν πρωθυπουργός από τις 21 Μαΐου, 1957 ως τις 21 Φεβρουαρίου, 1961. "«Πατέρας»" της ανεξαρτησίας της Γκαμπόν από τους Γάλλους (17 Αυγούστου 1960), το 1960 έγινε και πρώτος πρόεδρος. Στις 12 Φεβρουαρίου του 1961 εξελέγη επίσημα ως μοναδικός υποψήφιος στην προεδρία.

Το Φεβρουάριο του 1964 ανατράπηκε έπειτα από στρατιωτικό πραξικόπημα, σύντομα όμως επέστρεψε στην εξουσία με στρατιωτική επέμβαση της Γαλλίας. Ο Μπα επανεξελέγη το Μάρτιο του 1967, πέθανε όμως το Νοέμβριο της ιδίας χρονιάς και τον διαδέχθηκε ο αντιπρόεδρός του, Αλμπέρ-Μπερνάρ Μπονγκό, ο μετέπειτα Ομάρ Μπονγκό.
Θάνος Καλλίρης

Ο Θάνος Καλλίρης (γενν. 13 Αυγούστου 1962) είναι Έλληνας μουσικός, τραγουδοποιός και τραγουδιστής.
Κρουαζιερόπλοιο

Το σύγχρονο κρουαζιερόπλοιο "Golden Princess" στον λιμένα του [[Πειραιάς|Πειραιά]] το 2006.

Το Κρουαζιερόπλοιο, όνομα που προέρχεται εκ του αγγλικού όρου (cruise ship), είναι ειδικής κατηγορίας επιβατηγό πλοίο που πραγματοποιεί κρουαζιέρες (δηλαδή κυκλικά περιηγητικά ταξίδια), βάσει επιμελούς προγράμματος λιμένων προσέγγισης, χωρίς όμως να εκτελούν συγκοινωνιακή γραμμή, ενώ ο ναύλος τους καθορίζεται ελεύθερα, μη υποκείμενος σε ναυλολόγιο, που περιλαμβάνει ενδιαίτηση, ξενάγηση, τροφοδοσία και ψυχαγωγία.

Τις τελευταίες δεκαετίες διαπιστώνεται μια συνεχής αύξηση πραγματοποίησης τέτοιων ταξιδιών, στα οποία και στράφηκαν σχεδόν όλα τα άλλοτε υπερωκεάνεια και όχι μόνο, με αποτέλεσμα την ανάπτυξη ιδιαίτερης ναυτιλίας και επιχειρηματικής δραστηριότητας.

Γενικά τα κρουαζιερόπλοια προσφέρουν ιδιαίτερες ανέσεις (απαιτήσεις) τόσο ως προς τους χώρους ενδιαίτησης των επιβατών, από άποψης εμφάνισης, διακόσμησης, εξοπλισμών και παροχής υπηρεσιών, όσο και ως προς το προσωπικό πλοίο που είναι το πολυπληθέστερο από οποιοδήποτε άλλου τύπου πλοίων, (ίδιου βέβαια εκτοπίσματος) και που προσφέρει συνήθως ξενοδοχειακές υπηρεσίες υψηλού επιπέδου, με κέντρα ψυχαγωγίας, (τηλεόραση, κινηματογράφο, θέατρο, κλαμπ, βιβλιοθήκη, καζίνο κ.λπ.) και χώρους άθλησης (γυμναστήρια, μικρά γήπεδα, κολυμβητήρια), εστιατόρια μέχρι και παροχή ιατρικής βοήθειας με διάθεση ελικοδρομίου. Για όλα αυτά τα παραπάνω δεν θα πρέπει να θεωρείται υπερβολικό όταν τα πλοία αυτά αποκαλούνται ""πλωτά ξενοδοχεία" και τα υπερβολικά πολυτελή κρουαζιερόπλοια "πλωτά ανάκτορα"".

Σημειώνεται επίσης πως τα πλοία αυτά είναι πλέον συναλλαγματοφόρα για την εθνική οικονομία της Χώρας της οποίας την σημαία φέρνουν.

Η Ελλάδα κατέχει διεθνώς περίοπτη θέση στον τομέα αυτό με την υπό ελληνική σημαία αλλά και τον ελληνόκτητο εμπορικό στόλο των κρουαζιερόπλοιων της, των διαφόρων εταιρειών που έχουν αποκτήσει ομολογουμένως παράδοση και άριστη φήμη στον τομέα αυτόν.

Η πρώτη διεθνής ελληνική "καμπάνια" για την ανάπτυξη της κρουαζιέρας στο Αιγαίο έγινε στη δεκαετία του 1950 όταν ο Βασιλεύς Παύλος και η Βασίλισσα Φρειδερίκη κάλεσαν όλους τους βασιλικούς Οίκους της Ευρώπης σε Αιγιοπελαγιτική κρουαζιέρα με κρουαζιερόπλοιο που παραχώρησε δωρεάν η εταιρεία Ποταμιάνου.

Σήμερα περιοχές που προσελκύουν ιδιαίτερα τα κρουαζιερόπλοια είναι για το καλοκαίρι η Μεσόγειος θάλασσα και για τον χειμώνα η Καραϊβική.

Επίσης, ένα κρουαζιερόπλοιο έχει χώρο για 3.000 άτομα συνήθως, ενώ πολλά έχουν χώρους για πάνω από 4.500 επιβάτες.
Μιχάλης Ρακιντζής

Ο Μιχάλης Ρακιντζής (3 Απριλίου 1957) είναι Έλληνας τραγουδοποιός. Η καριέρα του στην Ελλάδα ξεκίνησε τη δεκαετία του 1980 και σημείωσε επιτυχία με τραγούδια σε ποπ, ροκ, αλλά και με μίξη ανατολίτικων, ρέγγε και άλλων στοιχείων. Το 2002 εκπροσώπησε την Ελλάδα στο διαγωνισμό τραγουδιού της Eurovision, καταλαμβάνοντας τη 17η θέση με το τραγούδι "S.A.G.A P.O." . Το πρώτο προσωπικό του άλμπουμ ήταν το «Μωρό μου φάλτσο» το 1987. Εκτός από τη μουσική του, ασχολείται και με τις πτήσεις.